Bukedde Online - Mulago agenda kuba waakusasulira
KATIKKIRO wa Uganda, Dr. Ruhakana Rugunda ng'ali ne baminisita balambudde eddwaaliro ly'abakyala eppya e Mulago erigenda okuggulibwawo mu October 2018.
Dr. Ruhakana Rugunda ne baminisita nga balambuzibwa emu ku sweeta ezigenda okulongoosebwamu abalwadde.
Eddwaaliro lino lya bitanda 450, wabula ku Mmande nga September 17, 2018 abalwadde lwe batandika okujjanjabibwa.
Obujjanjabi bwa kusasulira era Pulezidenti Museveni y’asuubirwa okuliggulawo mu butongole.
Dr. Rugunda yasiimye aba Arab Contractors olw'omulimu ogukoleddwa. Eddwaaliro lino lyakujjanjaba abakyala abafuna obuzibu mu kuzaala n'abaana abazaaliddwa n’obuzibu nga betaaga okulongoosebwa.
Abakyala abatazaala n'abo baakuyambibwa ng'eddwaaliro likozesa ebyuma ebireeteddwa mu ddwaaliro lino nga babassaamu amagi agafunye enkaso. Basuubira okukola kw’abo bokka abali obubi era nga basindikiddwa awo okuva mu malwaliro amalala. Mulago yatandika okuddaabirizibwa mu 2014.
Mu ddwaaliro lino mulimu ekifo awanajjanjabirwa omukulembeze w’eggwanga, ekifo ky'abakungu, mulimu ekifo awajjanjabirwa abayi (ICU) kya bitanda 25 nga buli kitanda kuliko ebyuma ebyomulembe ebikebera omulwadde.
Dr Jane Nakibuuka eyebuuzibwako ku byobujjanjabi n'abalwadde abayi yagambye nti ekifo ekinajjanjabirwamu abakyala abayi kirimu ebitanda 25 nga bano babawulamu okusinziira ku mbeera omulwadde gy’anaabaamu.
Dr. Nakibuuka yayongeddeko nti ICU eno egenda kubeera nga yeesinga obunene era ng'erina abakugu abasinga mu ggwanga lyonna.
Paasita atuuyanye nga bamulumiriza...
PAASITA atuuyanidde mu lukiiko lw’ekyalo ng’abatuuze bamulumiriza okuganza bakazi baabwe.
Minisita alabudde abalinnyisizza...
Abaabadde ab’okuddayo ku Ssande n’okutuusa kati abamu bakyali waka olw’ebisale okulinnya ate nga n’ebintu ebimu...